
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1185 

11 Σεπτεμβρίου 2001 


ΑΠΟΦΑΣΕΙ Σ 

Αριθ. Π2/οικ. 2673 

Τροποποίηση και συμπλήρωση Προγραμματικών Αποφά¬ 
σεων περί παροχής Κοινωνικής Προστασίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ -ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ. 57/73 «Περί λήψεως μέτρων 
Κοινωνικής Προστασίας των οικονομικός αδυνάτων και 
καταργήσεως των διεπουσών τον θεσμό της απορίας δια¬ 
τάξεων» (ΦΕΚ 149/τ.Α'). 

2. Τις διατάξεις του άρθρου 22 του Ν. 2646/98. 

3. Τις διατάξεις του Ν. 2362/95 (ΦΕΚ247/τ.Α') «Περί Δη¬ 
μοσίου Λογιστικού Ελέγχου των δαπανών του Κράτους 
και άλλες διατάξεις». 

4. Το άρθρο 29 του Ν. 1558/85 όπως προσετέθη με το 
άρθρο 27 του Ν. 2081/92 (ΦΕΚΑΊ54) «Κυβέρνηση και κυ¬ 
βερνητικά όργανα», όπως τροποποιήθηκε και ισχύει σή¬ 
μερα με τις διατάξεις της παραγράφου 2α του άρθρου 1 
του Ν. 2469/97 (ΦΕΚΑ'38). 

5. Την αρ. Δία/οικ. 7827/3.8.73 Υπουργική Απόφαση 
«Περί εφαρμογής προγράμματος αντιμετώπισης εκτά¬ 
κτων κοινωνικών αναγκών και καταπολεμήσεως της επαι¬ 
τείας και αλητείας», η οποία εκδόθηκε σε εκτέλεση των 
διατάξεων του Ν.Δ. 57/73. 

6. Την αριθ. Πα/οικ. 842/19.4.88 Υπουργική Προγραμ¬ 
ματική Απόφαση «Πρόγραμμα προσωρινής περίθαλψης 
ομογενών από το εξωτερικό και επαναπατριζόμενων Ελ¬ 
λήνων καθώς και γηγενών, που περιέρχονται συνεπεία 
εκτάκτου γεγονότος σε κατάσταση ανάγκης» με την 
οποία συμπληρώθηκε η παραπάνω (5) σχετική Υπουργική 
Απόφαση. 

7. Την αριθμ. Γ1 α/1783/11.9.89 Υπουργική Προγραμμα¬ 
τική Απόφαση «Περί εφαρμογής προγράμματος αντιμε¬ 
τώπισης εκτάκτων κοινωνικών αναγκών και καταπολεμή¬ 
σεως της επαιτείας και αλητείας». 

8. Την αριθ. Π3/οικ. 603/23.2.94 Υπουργική Απόφαση 
«Τροποποίηση και συμπλήρωση Προγραμματικών Απο¬ 
φάσεων περί παροχής Κοινωνικής Προστασίας» 

9. Την αριθμ. Γ1 α/661 /13.3.88 Κοινή Απόφαση των 
Υπουργών Οικονομικών και Υγείας & Πρόνοιας «Για διά¬ 


θεση πιστώσεων για την περίθαλψη των από το εξωτερικό 
ομογενών προσφύγων και επαναπατριζόμενων Ελλήνων, 
καθώς και γηγενών που παθαίνουν ζημιές από θεομηνίες 
ή από άλλα έκτακτα γεγονότα». 

10. Την αριθμ. 2850/2000 (ΦΕΚ 565/Α/20.4.2000) Κοινή 
Απόφαση του Πρωθυπουργού και του Υπουργού Υγείας 
και Πρόνοιας «Ανάθεση αρμοδιοτήτων στους υφυπουρ¬ 
γούς Υγείας και Πρόνοιας Χριστίνα Σπυράκη και Δημή- 
τριο Θάνο». 

11. Την αριθ. 1039386/441/Α0006/21.4.2000 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων στους Υφυπουργούς Οικο¬ 
νομικών». 

12. Με την παρούσα απόφαση προκαλείται δαπάνη το 
ύψος της οποίας δεν μπορεί να υπολογισθεί γιατί δεν εί¬ 
ναι δυνατή η πρόβλεψη του μεγέθους και της έκτασης των 
αναγκών που τυχόν θα προκύψουν, αποφασίζουμε: 

1. α) Τροποποιείται η παράγραφος 2 της προαναφερο- 
μένης (8) σχετικής Προγραμματικής Απόφασης και εγκρί- 
νεται όπως το προβλεπόμενο από αυτή εφάπαξ βοήθημα 
αυξηθεί από 50.000 σε 80.000 δραχμές (234,78 ΕΥΡΩ) 
κατ' ανώτατο όριο, β) Το βοήθημα μέχρι 200.000 δρχ. 
(586,94 ΕΥΡΩ) της παραγράφου 3 παραμένει ως έχει. 

2. Συμπληρώνεται η σχετική (8) Προγραμματική Από¬ 
φαση και εγκρίνεται επιπλέον οικονομική ενίσχυση ποσού 
200.000 δραχμών (586,94 ΕΥΡΩ) στις παρακάτω κατηγο¬ 
ρίες θεομηνιοπλήκτων: 

• Πολύτεκνοι, μετά από βεβαίωση του ΟΓΑ (εντολοδό- 
χου πληρωμής των πολυτεκνικών επιδομάτων), ότι είναι 
δικαιούχοι πολυτεκνικού επιδόματος (όχι πολυτεκνικής 
σύνταξης). 

• Άτομα με Ειδικές Ανάγκες που επιδοτούνται από τα 
εφαρμοζόμενα Προγράμματα του Υπουργείου Υγείας και 
Πρόνοιας (Το βοήθημα χορηγείται σε κάθε ΑΜΕΑ της οι¬ 
κογένειας). 

Δικαιολογητικά: 

• Αίτηση του δικαιούχου ή εξουσιοδοτημένου προσώ¬ 
που καθώς και οποιοδήποτε στοιχείο κριθεί απαραίτητο 
από την Υπηρεσία, με το οποίο θα αποδεικνύεται ότι η 
πληγείσα κατοικία ήταν η κύρια κατοικία των δικαιούχων 
(ιδιόκτητη ή ενοικιαζόμενη) όπως π.χ. μισθωτήριο συμβό¬ 
λαιο, ένορκη βεβαίωση, αντίγραφα λογαριασμών ΔΕΚΟ 
κ.ά. 

3. α) Εγκρίνεται η χορήγηση εφάπαξ οικονομικής ενί¬ 
σχυσης ποσού μέχρι 2.000.000 δρχ. (5.869,41 ΕΥΡΩ) κατ' 
ανώτατο όριο στους θεομηνιόπληκτους και σεισμόπλη¬ 
κτους της χώρας για την αντιμετώπιση απλών επισκευα- 
στικών εργασιών των πληγέντων κατοικιών τους και την 
αντικατάσταση της οικοσκευής τους μετά την υποβολή 
των δικαιολογητικών. 

Δικαιολογητικά: 

• Αίτηση του δικαιούχου ή εξουσιοδοτημένου προσώ¬ 
που καθώς και οποιοδήποτε στοιχείο κριθεί απαραίτητο 
από την Υπηρεσία, με το οποίο θα αποδεικνύεται ότι η 
πληγείσα κατοικία ήταν η κύρια κατοικία των δικαιούχων 
(ιδιόκτητη ή ενοικιαζόμενη) όπωςπ.χ. μισθωτήριο συμβό¬ 
λαιο, ένορκη βεβαίωση, αντίγραφα λογαριασμών ΔΕΚΟ 
κ.ά. 

• Αντίγραφο φορολογικής δήλωσης ή Υπεύθυνη δήλω¬ 
ση του Ν. 1599/86 θεωρημένη από την οικεία Εφορία, 
όπου θα δηλώνει ότι δεν υπόκειται σε υποχρέωση φορο¬ 
λογικής δήλωσης. 

• Αντίγραφο Εντύπου Ε9. 

• Πόρισμα Πυροσβεστικής Υπηρεσίας στις περιπτώ¬ 
σεις πυρκαϊάς. 

• Σε περίπτωση που οι δικαιούχοι της οικονομικής ενί¬ 
σχυσης είναι περισσότεροι του ενός, λόγω συγκατοίκη¬ 
σης κ.λ.π., η οικονομική ενίσχυση χορηγείται σε έναν εξ 
αυτών μετά από εξουσιοδότηση που θα του παρέχουν οι 
υπόλοιποι 

β) Το ύψος της οικονομικής ενίσχυσης για κάθε οικογέ¬ 
νεια, θα καθορίζεται σύμφωνα με τις οδηγίες του Πα¬ 
ραρτήματος της παρούσας Απόφασης από την αρμόδια 
Επιτροπή η οποία συμπληρώνει το έντυπο «ΚΑΤΑΓΡΑΦΗ 
ΣΥΝΘΗΚΩΝ ΓΙΑ ΤΟΝ ΥΠΟΛΟΓΙΣΜΟ ΤΗΣ ΕΝΙΣΧΥΣΗΣ» 
και το υποβάλλει στην Δ/νση Πρόνοιας της οικείας Νο¬ 
μαρχιακής Αυτοδιοίκησης. 

4. Χορηγείται οικονομική ενίσχυση ύψους ενός εκατομ¬ 
μυρίου πεντακοσίων χιλιάδων (1.500.000) δραχμών 
(4.402,05 ΕΥΡΩ) στα άτομα που λόγω τραυματισμού τους 
εξαιτίας φυσικών καταστροφών υπέστησαν μόνιμη σω¬ 
ματική βλάβη με ποσοστό αναπηρίας 67% και άνω. 


Δικαιολογητικά: 

• Αίτηση του ενδιαφερομένου ή εξουσιοδοτημένου 
προσώπου για την υποβολή των δικαιολογητικών και την 
είσπραξη των χρημάτων 

• Γνωμάτευση - Βεβαίωση Διευθυντή Κλινικής Νοσοκο¬ 
μείου Ε.Σ.Υ. θεωρημένη από το Διοικητικό Διευθυντή του 
Νοσοκομείου, στην οποία θα αναφέρεται ότι ο αϊτών υπέ- 
στη μόνιμη σωματική βλάβη η οποίαπροκλήθηκε εξαιτίας 
φυσικής καταστροφής. 

• Γνωμάτευση Α’ Βάθμιας Υγειονομικής Επιτροπής για 
το είδος της πάθησης, το ποσοστό αναπηρίας και την 
διάρκειά της. 

5. Η αναγνώριση των δικαιούχων των οικονομικών ενι¬ 
σχύσεων, θα γίνεται με απόφαση του Νομάρχη ή του 
εξουσιοδοτημένου υπ' αυτού οργάνου, σύμφωνα με την 
ισχύουσα Νομοθεσία (Ν.Δ/μα 57/73 και σχετικές Αποφά¬ 
σεις) . 

6. Οι δικαιούχοι των οικονομικών ενισχύσεων υποβάλ¬ 
λουν τη σχετική αίτηση μέσα σε ένα (1) μήνα από την ημε¬ 
ρομηνία του συμβάντος. 

7. Η σχετική δαπάνη που θα προκληθεί κατά περίπτωση 
από τις διατάξεις της παρούσας απόφασης, θα βαρύνει 
τις πιστώσεις του Λογαριασμού Πρώτων Κοινωνικών Βοη¬ 
θειών των οικείων Νομαρχιακών Αυτοδιοικήσεων, ο προ¬ 
ϋπολογισμός των οποίων χρηματοδοτείται και από τον οι¬ 
κείο λογαριασμό του Υπουργείου Υγείας και Πρόνοιας (Φ 
220 ΚΑΕ 2739). 

8. Οι φορείς εφαρμογής της παρούσας απόφασης 
(Δ/νσεις και Τμήματα Πρόνοιας) υποχρεούνται να απο¬ 
στέλλουν στην Δ/νση Κοινωνικής Αντίληψης και Αλληλεγ¬ 
γύης του Υπουργείου μας απολογιστικά στοιχεία κατά κα¬ 
τηγορία οικονομικής ενίσχυσης και καταστάσεις με το 
ονοματεπώνυμο των δικαιούχων. 

9. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 29 Αυγούστου 2001 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ Δ. ΘΑΝΟΣ 

ΥΠΟΥΡΓΕΙΟ ΥΓΕΙΑΣ ΚΑΙ ΠΡΟΝΟΙΑΣ 


ΠΑΡΑΡΤΗΜΑ της με αριθ. Π2/οικ. 2673/29.8.2001 Κ.Υ.Α. 


ΠΡΟΔΙΑΓΡΑΦΕΣ ΥΠΟΛΟΓΙΣΜΟΥ ΕΝΙΣΧΥΣΗΣ 
ΠΛΗΓΕΝΤΩΝ ΑΠΟ ΦΥΣΙΚΕΣ ΚΑΤΑΣΤΡΟΦΕΣ 


ΑΘΗΝΑ 29 ΑΥΓΟΥΣΤΟΥ 2001 

ΠΡΟΔΙΑΓΡΑΦΕΣ ΥΠΟΛΟΓΙΣΜΟΥ ΕΝΙΣΧΥΣΗΣ 
ΟΙΚΟΓΕΝΕΙΩΝ Η ΜΕΜΟΝΩΜΕΝΩΝ ΑΤΟΜΩΝ 
ΠΟΥ ΕΠΛΗΓΗΣΑΝ ΑΠΟ 
ΦΥΣΙΚΕΣ ΚΑΤΑΣΤΡΟΦΕΣ 

1. ΔΙΚΑΙΟΥΧΟΙ ΕΝΙΣΧΥΣΗΣ 

Την ενίσχυση αυτή δικαιούνται όλες οι οικογένειες, που 
επλήγησαν από φυσικές καταστροφές, ανεξάρτητα από 
τις συνθήκες ιδιοκτησίας της κατοικίας (ιδιόκτητη ή ενοι¬ 
κιαζόμενη) , με βάση τα κριτήρια που αναλύονται παρακά¬ 
τω, σύμφωνα με τα οποία προκύπτει και το ύψος της ενί¬ 
σχυσης αυτής. 

Η ένταξη ή μη των οικογενειών στο πρόγραμμα ενίσχυ¬ 
σης και το ύψος της ενίσχυσης θα αποφασίζεται από τις 
οικείες Νομαρχιακές Αυτοδιοικήσεις, σύμφωνα με τις 
εκτιμήσεις των σχετικών Επιτροπών. 

Επειδή στόχος της ενίσχυσης είναι η κατά το δυνατόν 
αμεσότερη επαναλειτουργία των νοικοκυριών, τα κριτή¬ 
ρια υπολογισμού της ενίσχυσης δίνουν προτεραιότητα: 

• Στις ανάγκες της οικογένειας, ανάλογα με τον αριθμό 
των μελών τους 

• Στις ανάγκες της οικογένειας, ανάλογα με το μέγεθος 
των ζημιών που υπέστησαν. 

Με βάση τις προτεραιότητες αυτές διαμορφώθηκαν τα 
παρακάτω κριτήρια καθορισμού του ύψους της ενίσχυ¬ 
σης, που θα κλιμακώνεται μέχρι το ποσό των δύο εκατομ¬ 
μυρίων (2.000.000) δραχμών. 

Διευκρινίζεται ότι τα κριτήρια του βαθμού ζημιών και με¬ 
γέθους κατοικίας όπως αναλύονται παρακάτω, χρησιμο¬ 
ποιούνται σαν δείκτες για την συγκριτική αξιολόγηση των 
οικογενειών που επλήγησαν και την κλιμάκωση της ενί- 
σχσυσης με αντικειμενικά κριτήρια και όχι για υπολογισμό 
κτιριακών ή άλλων ζημιών, δεδομένου ότι η ενίσχυση αυ¬ 
τή όπωςπροαναφέρθηκε, είναι καθαρά κοινωνικού χαρα¬ 
κτήρα. 

2. ΚΡΙΤΗΡΙΑ ΥΠΟΛΟΓΙΣΜΟΥ ΤΗΣ ΕΝΙΣΧΥΣΗΣ 

ΚΡΙΤΗΡΙΟ .1. «Αριθμός μελών οικογένειας» 

Ο αριθμός των μελών της οικογένειας ορίζεται με ευθύ¬ 
νη του δήμου ή της κοινότητας με βάση τη μόνιμη και όχι 
εποχική ή περιοδική συνοίκηση των μελών της. 

ΚΡΙΤΗΡΙΟ .2. «Βαθμός ζημιών» 

Η εκτίμηση του βαθμού ζημιών δεν θα εξειδικεύει λε¬ 
πτομερείς τεχνικές αναλύσεις, αλλά θα προκύπτει από 
συγκριτική αξιολόγηση και θα αντιστοιχεί σε μια από τις 
τρεις παρακάτω κατηγορίες: 

2.1 «Κατηγορία Α»: Αποκαταστάσιμων σχετικά μικρών 
ζημιών. Κατοικία ή εξοπλισμός με σχετικά μικρές ζημιές 
που είναι δυνατό να αποκατασταθούν άμεσα. 

2.2 «Κατηγορία Β»: Αποκαταστάσιμων αλλά σχετικά με¬ 
γάλων ζημιών. Κατοικία ή εξοπλισμός με σχετικά μεγάλες 
ζημιές, που απαιτούν αυξημένη δαπάνη και χρόνο αποκα¬ 
τάστασης. 

2.3. «Κατηγορία Γ»: Μη αποκαταστάσιμων ζημιών κα¬ 
τοικίας ή εξοπλισμού με πλήρη καταστροφή. Κατάρρευ¬ 
ση κατοικίας ή ζημιές που η αποκατάστασή τους κρίνεται 
σχεδόν ασύμφορη. 


Οι εκτιμήσεις των ζημιών αναφέρονται: 

Στο κτίριο που καλύπτει ανάγκες διαβίωσης. Δεν συ- 
μπεριλαμβάνονται ανεξάρτητα κτίσματα (βοηθητικοί χώ¬ 
ροι, αποθήκες κ.λ.π.). 

Στο σύνολο της οικοσκευής, (εξοπλισμός κουζίνας, 
χώρων υγιεινής, επίπλωση, ιματισμός κ.λ.π.). 

θα πρέπει να σημειωθεί ότι η ενίσχυση του Υπουργείου 
Υγείας και Πρόνοιας αφορά αποκλειστικά χώρους δια¬ 
βίωσης οικογενειών α' κατοικίας και όχι κτίρια άλλης χρή¬ 
σης (π.χ. καταστήματα, βιοτεχνίες, αγροτικές αποθήκες 
κ.λ.π.) οι ζημιές των οποίων καλύπτονται από άλλα προ¬ 
γράμματα. 

Σε περίπτωση που η κατοικία είναι ενοικιασμένη, το πο¬ 
σό ενίσχυσης θα μειώνεται κατά 25%, γιατί οι ζημιές του 
κτιρίου αφορούν τον ιδιοκτήτη της κατοικίας και όχι τη 
πληγείσα οικογένεια. 

Το παραπάνω ποσοστό αφορά μόνο τη συγκεκριμένη 
περίπτωση και σε καμία άλλη δεν μπορεί να χρησιμοποιη¬ 
θεί σαν ποσοστό κατανομής ζημιών κτιρίου και ζημιών 
εξοπλισμού. 

ΚΡΙΤΗΡΙΟ .3. «Μέγεθος κατοικίας» 

Ανάλογα με το εμβαδόν της κατοικίας, διακρίνονται 
τρεις κατηγορίες: 

3.1. Κατηγορία Μ. 1: με εμβαδόν μικρότερο των 50πι2 

3.2. Κατηγορία Μ.2: με εμβαδόν 50 έως 80πι2 

3.3. Κατηγορία Μ.3: με εμβαδόν μεγαλύτερο των 80πη2 

3. ΕΠΕΞΗΓΗΣΕΙΣ ΤΟΥ ΠΙΝΑΚΑ ΥΠΟΛΟΓΙΣΜΟΥ 
ΕΝΙΣΧΥΣΗΣ 

1. Τα ποσά ενίσχυσης που αναφέρονται στο πίνακα (I) 
προέκυψαναπότα βαθμολογημένα κριτήρια των πινάκων 
(11.1), (11,2) και (11.3) και είναι αποτέλεσμα του γινομένου 
των αντίστοιχων για κάθε περίπτωση τριών (3) συντελε¬ 
στών επί το μέγιστο ποσό ενίσχυσης των 
.2.000.000.δραχμών. 

Για παράδειγμα: Μια οικογένεια με 5 συνολικά μέλη (συ¬ 
ντελεστής 0,9) με βαθμό ζημιών (Γ) (συντελεστής 1) και με 
μέγεθος κατοικίας Κ3, εμβαδόν μεγαλύτερο των 80πι2 
(συντελεστής 1) θα αποζημιωθεί με ποσό: 

0,9χ 1 χ2.000.000 (μέγιστοποσό ενίσχυσης) =. 

δραχμές. 

4. ΔΙΑΔΙΚΑΣΙΑ ΥΛΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣ 
ΕΝΙΣΧΥΣΗΣ 

Με βάση τα παραπάνω, η διαδικασία υλοποίησης ακο¬ 
λουθείτο στάδια: 

5.1: Συγκρότηση Επιτροπής, με απόφαση Νομάρχη, με 
σύνθεση: 

- Εκπρόσωπος Δήμου ή Κοινότητας 

- Τεχνικός Διεύθυνσης Τεχνικών Υπηρεσιών Νομού ή 
Δήμου 

- Υπάλληλος Δ/νσης Κοινωνικής Πρόνοιας 

που θα επικυρώνει την οικονομική ενίσχυση με βάση την 
καταγραφή των ζημιών από τα αρμόδια συνεργεία. 

5.2: Οα ακολουθεί καταβολή του συνόλου της προβλε- 
πόμενης οικονομικής ενίσχυσης σε κάθε δικαιούχο. 

5.3: Οα γίνεται ενημέρωση των κατοίκων της περιοχής 
για τα γενικότερα μέτρα αποκατάστασης που ενδεχομέ¬ 
νως τους αφορούν. 

ΠΡΟΣΔΙΟΡΙΣΜΟΣ ΣΥΝΤΕΛΕΣΤΩΝ ΚΡΙΤΗΡΙΩΝ 
ΥΠΟΛΟΓΙΣΜΟΥ ΕΝΙΣΧΥΣΗΣ 


ΠΙΝΑΚΑΣ 11.1 

ΚΡΙΤΗΡΙΟ : «ΑΡΙΘΜΟΣ ΜΕΛΩΝ ΟΙΚΟΓΕΝΕΙΑΣ» 


ΑΡΙΘΜΟΣ 

ΜΕΛΩΝ 

1 

2 

3 

4 

5 

>6 

ΣΥΝΤΕΛΕΣΤΗΣ 

0,5 

0,6 

0,7 

0,8 

0,9 

1 


ΠΙΝΑΚΑΣ 11.2 

ΚΡΙΤΗΡΙΟ : «ΒΑΘΜΟΣ ΖΗΜΙΩΝ» 


ΒΑΘΜΟΣ ΖΗΜΙΩΝ 

Α 

Β 

Γ 

ΣΥΝΤΕΛΕΣΤΗΣ 

0,5 

0,8 

1 


ΠΙΝΑΚΑΣ 11.3 

ΚΡΙΤΗΡΙΟ : «ΜΕΓΕΘΟΣ ΚΑΤΟΙΚΙΑΣ» 


ΜΕΓΕΘΟΣ ΚΑΤΟΙΚΙΑΣ 

ΚΙ <50 ΠΤΐ2 

Κ2=50-80ιπ2 

Κ3>80γπ2 

ΣΥΝΤΕΛΕΣΤΗΣ 

0,8 

0,9 

1 














































































































ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


16295 



ΥΠΟΥΡΓΕΙΟ ΥΓΕΙΑΣ ΚΑΙ ΠΡΟΝΟΙΑΣ Ημερομηνία: 

ΚΑΤΑΓΡΑΦΗ ΣΥΝΘΗΚΩΝ ΓΙΑ ΤΟΝ ΥΠΟΛΟΓΙΣΜΟ ΤΗΣ ΕΝΙΣΧΥΣΗΣ 

ΝΟΜΟΣ 

ΔΗΜΟΣ -I ΚΟΙΝΟΤΗΤΑ . 

1. ΔΙΚΑΙΟΥΧΟΣ (ΟΝΟΜΑΤΕΠΩΝΥΜΟ) . 

1.1. ΜΕΛΗ ΟΙΚΟΓΕΝΕΙΑΣ . 


ΣΥΝΟΛΙΚΟΣ ΑΡΙΘΜΟΣ ΜΕΛΩΝ 


2. ΕΚΤΙΜΗΣΗ ΖΗΜΙΩΝ 

(ΒΑΘΜΟΣ ΖΗΜΙΩΝ) ΠΑΡΑΤΗΡΗΣΕΙΣ 

2.1 Ζημία αποκαταστάσιμη :. 

(σχετικά μικρή) (Α) . 

2.2. Ζημία αποκαταστάσιμη . 

(σχετικά μεγάλη) (Β) . 

2.3. Ζημία μη αποκαταστάσιμη (Γ) . 


3. ΜΕΓΕΘΟΣ ΚΑΤΟΙΚΙΑΣ ΠΑΡΑΤΗΡΗΣΕΙΣ 

3.1 .Εμβαδόν μικρότερο των 50γτι 2 . 

3.2. Εμβαδόν μεταξύ 50ιπ 2 έως 80 γπ 2 . 

3.3. Εμβαδόν μεγαλύτερο των 80ιη 2 . 

3.4. Κατοικία ιδιόκτητη ΝΑΙ. ΟΧΙ 

4. ΣΥΝΟΛΙΚΟ ΠΟΣΟ ΕΝΙΣΧΥΣΗΣ ΔΡΧ. 

(Βάσει Φύλλου καταγραφής-Κριτηρίων-Βλέπε Πίνακα) 


Ο ΔΙΚΑΙΟΥΧΟΣ 


Η ΕΠΙΤΡΟΠΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θί.^ 

Θ-ΓΠ3Π: \Λ/θβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031) 423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυΐΌ) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙθγπθΙ 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ3512 



δρχ - 

θυτο 

δρχ - 

ευτο 

δρχ - 

ΘυΐΌ 

δρχ - 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεων ΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2 . 054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβτηβί, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























